CONSILIUL LOCAL AL MUNICIPIULUI


       S I G H I Ş O A R A

H O T Ă R Â R E A    NR. 102

din 26 mai 2011

privind  participarea Grupului Coral „Nicolae Bogdan”, din partea Municipiului Sighişoara, la Festivalul de Muzică Ortodoxă de la Pomorie, Bulgaria

Consiliul local al municipiului Sighişoara;

Având în vedere expunerea de motive a Primarului municipiului la propunerea privind participarea Grupului Coral „Nicolae Bogdan”, din partea Municipiului Sighişoara, la Festivalul de Muzică Ortodoxă de la Pomorie, Bulgaria; 


Având în vedere invitaţia transmisă de către  Comitetul de Organizare al celei de-a VIII-a ediţii a Festivalului „Theotokos – IS IT TRUE MEET”, Grupului Coral „Nicolae Bogdan”;


Având în vedere solicitarea domnului Comşa Nicolae, preşedintele Grupului Coral „Nicolae Bogdan”, privind contribuţia Municipiului Sighişoara la această deplasare, în scopul promovării imaginii Sighişoarei şi a schimburilor culturale;

Având în vedere Raportul de specialitate comun al Direcţiei Economice şi al Biroului Relaţii Publice privind participarea Grupului Coral „Nicolae Bogdan” din partea Municipiului Sighişoara, la Festivalul de Muzică Ortodoxă de la Pomorie, Bulgaria, îndeplinindu-se astfel prevederile legale;

Având în vedere existenţa fondurilor băneşti alocate pentru activităţi culturale în bugetul local;

Având în vedere  prevederile art.36 (2) lit.”b” (4) lit „a”  şi art. 45 (2) şi art.115 (1) lit. ”b” din Legea nr.215/2001, republicată, cu modificările şi completările ulterioare;


H O T Ă R Ă Ş T E:

Art. 1. Se aprobă participarea Grupului Coral „Nicolae Bogdan”, din partea Municipiului Sighişoara, la Festivalul de Muzică Ortodoxă de la Pomorie, Bulgaria în perioada 16-19 iunie 2011.
Art.2. Se aprobă alocarea sumei de 4.000 lei pentru suportarea cheltuielilor necesare deplasării membrilor Grupului Coral „Nicolae Bogdan”, din partea Municipiului Sighişoara, la Festivalul de Muzică Ortodoxă de la Pomorie, Bulgaria.
       Suma alocată se va achita în baza unui contract de achiziţii publice, la finalizarea deplasării şi cu condiţia justificării ei, după prezentarea actelor doveditoare.


Art. 3. Cu ducerea la  îndeplinire a prevederilor prezentei se încredinţează Primarul Municipiului,  Direcţia Economică şi Biroul Relaţii Publice.
PRESEDINTE DE SEDINTA, 






Toth Tivadar










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Biroul relaţii cu publicul

1 ex. Direcţia economică ;

10 ex.FA/FM

